[{"text_idx": "#000002", "text": "Programm on mo\u0303eldud ko\u0303ikidele Eestis tegutsevatele moedisaineritele, kellel on tahet ja motivatsiooni muuta oma bra\u0308nd rahvusvaheliselt konkureerivaks ja edukaks ettevo\u0303tteks."}, {"text_idx": "#000003", "text": "Fashion Scout on 20-aastase kogemusega Euroopa juhtiv moeagentuur, mis on aastate jooksul pakkunud disaineritele ja moebra\u0308ndidele moevaldkonna mentorlus- ja koolitusprogramme u\u0308le kogu maailma. Ta\u0308navu suvel to\u0303i fashionavant selle vo\u0303imaluse esimest korda ka Eesti moeettevo\u0303teteni."}, {"text_idx": "#000004", "text": "\u201eMeil oli va\u0308ga hea meel na\u0308ha, et Eesti moeettevo\u0303tete hulgas on palju neid, kes soovivad areneda nii bra\u0308ndi kui ettevo\u0303ttena. Huvi antud koolitusprogrammi vastu oli va\u0308ga suur ja seeto\u0303ttu paraku ko\u0303ik soovijad programmi ei mahtunud,\u201d so\u0303nab Piret Ra\u0308tsep, fashionavanti u\u0308ks asutajatest. \u201eTa\u0308nu osalenud ettevo\u0303tete positiivsele tagasisidele ja EASi ja\u0308tkuvale toetusele, on meil vo\u0303imalik uue aasta alguses veel u\u0308ks kord koolitust korrata, et ka need, kellele esimese koolituse kuupa\u0308evad ei sobinud vo\u0303i kes programmi ei mahtunud, saaksid nu\u0308u\u0308d uuesti kandideerida.\u201d"}, {"text_idx": "#000005", "text": "Ta\u0308navu suvel koolitusprogrammis osalenud Marimo moema\u0308rgi looja ja disainer Mariliis Pikkar kiidab programmi rahvusvaheliste ekspertide valikut. \u201eKuna Eesti on va\u0308ike riik ning meie moesektor samuti pigem va\u0308ike, siis ei ole meil endal nii palju moevaldkonna asjatundjaid vo\u0303tta,\u201d ra\u0308a\u0308gib disainer. \u201eSeeto\u0303ttu oli va\u0308ga va\u0308a\u0308rtuslik vo\u0303imalus kuulata loenguid ja vahetada mo\u0303tteid moeto\u0308o\u0308stuse ekspertidega mitmelt poolt kogu maailmast.\u201d Moelooja Xenia Joost kiidab omakorda koolitusprogrammi teemade valikut: \u201eLeian, et programm on Eesti disaineritele va\u0308ga vajalik, kuna suurel osal kohalikest disaineritest on va\u0308he teadmisi na\u0308iteks u\u0308lemaailmsete tarbijatrendide kujunemisest vo\u0303i moetoodete hinnastamise reeglitest.\u201d"}, {"text_idx": "#000007", "text": "Lisainfo, programmis osalemise tingimused ning avalduse vormi leiab fashionscouti veebilehelt. Avaldusi koolitusprogrammis osalemiseks oodatakse 15. detsembriks. Programmi pa\u0308a\u0308senud disainerite nimekiri avalikustatakse 17. detsembril."}, {"text_idx": "#000009", "text": "Saa esimesena teada Loomeinkubaatori su\u0308ndmustest ja liitu uudiskirjaga!"}]